Podargoj

La Podargoj, ranbuŝuloj aŭ Podargedoj estas grupo de noktulaj birdoj parencaj de la kaprimulgoj. Ili troviĝas el Barato tra suda Azio al Aŭstralio.

Taksonomio
El la tri genroj, tiu nomita Batrachostomus, deprenas la nomon el la greka, kie batraĥo signifas ranon kaj stoma signifas buŝon, pro ties grandaj plataj hokoformaj bekoj kiuj similas al rano kun malferma buŝego, kaj samcele: por pli facile kapti insektojn. 

La tri specioj de la genro Podargus estas grandaj podargoj limigitaj al Aŭstralio kaj Novgvineo, kaj havas grandajn platajn larĝajn bekojn. La dek specioj de la genro Batrachostomus troviĝas en tropika Azio. Ili havas pli malgrandajn kaj pli rondoformajn bekojn. En aprilo 2007 oni priskribis novan specion de podargoj el la Salomonoj kaj lokita en nove formita genro, nome Rigidipenna.

Ĵusa priserĉado sugestas, ke la du grupoj de podargoj ne estus tiom proksime parencaj kiel oni iam supozis kaj, ke la aziaj specioj estu apartigitaj kiel nova familio, nome Batraĥostomedoj. Kutime lokitaj en la ordo Kaprimulgoformaj, aliaj ĵusaj pristudoj dubas pri la lokigo de podargoj en tiu ordo,Mayr, G. (2002): Osteological evidence for paraphyly of the avian order Caprimulgiformes (nightjars and allies). Journal für Ornithologie 143(1): 82–97.  HTML resumo kaj sugestas, ke ili estas sufiĉe distingaj por meriti propran ordon, Podargoformaj, kiel Gregory Mathews proponis en 1918.

Specioj
Genro Podargus
 Grizbruna podargo, Podargus strigoides
 Ocela podargo, Podargus ocellatus
 Papua podargo, Podargus papuensis
Genro Batrachostomus
 Orela podargo, Batrachostomus auritus
 Indonezia podargo aŭ Dulita podargo, Batrachostomus harterti  Kinabalu-montaj alpaj herbejoj 
 Filipina podargo, Batrachostomus septimus
 Stelpodargo, Batrachostomus stellatus
 Srilanka podargo, Batrachostomus moniliger
 Hodgsona podargo aŭ Longvosta podargo, Batrachostomus hodgsoni
 Mallongvosta podargo aŭ Sumatra podargo, Batrachostomus poliolophus
 Bornea podargo, Batrachostomus mixtus
 Java podargo, Batrachostomus javensis
 Malajzia podargo, Batrachostomus affinis
 Palavana podargo, Batrachostomus chaseni
 Kornopodargo aŭ Sunda podargo, Batrachostomus cornutus
Genro Rigidipenna
 Salomona podargo, Rigidipenna inexpectata

Ekologio
La flugo de podargo estas malforta.

Ili ripozas horizontale sur branĉoj dumtage, tre bone kamuflita per siaj kamufla plumaro, tre simila al la bruna arboŝelo.

La ino demetas ĝis tri blankajn ovojn sur branĉoforko, kaj tiuj estas kovataj de la ino nokte kaj de la masklo tage.

 Notoj 

 Eksteraj ligiloj 

 Filmoj de podargoj  ĉe Interreta Birdokolekto
 Sciencistoj malkovras novan genron de podargoj en Salomonoj

Kategorio:Podargedoj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Azio
Kategorio:Birdoj de Oceanio